ספיר סבן

ספיר סבן (נולדה ב-14 באוגוסט 1994) היא זמרת-יוצרת ושחקנית ישראלית. התפרסמה בעקבות זכייתה בעונה הרביעית של תוכנית הטלוויזיה "The Voice ישראל". סבן נולדה, גדלה והתחנכה ביהוד. אביה סיטונאי פירות ואמה מנהלת חשבונות. למדה בתיכון מקיף יהוד. את שירותה הצבאי עשתה בלהקה הצבאית של חיל החינוך. לאחר שחרורה מצה"ל נרשמה ללימודי הנדסה אזרחית באוניברסיטת אריאל. באוקטובר 2022 התחתנה עם בן זוגה תום קנור. ובנובמבר 2023 נולד בנם הבכור. בשנת 2013 השתתפה בעונה השלישית של התוכנית "אייל גולן קורא לך", אך הודחה בשלב מוקדם. בשנת 2016, ניגשה לאודישנים של תוכנית המציאות "The Voice ישראל" וביצעה את השיר "אולי הפעם" מהפרויקט של עידן רייכל, היא זכתה לשבחים רבים מצוות השופטים שכלל את מירי מסיקה, שלומי שבת, אביב גפן ואברהם טל ושובצה בנבחרת של שלומי שבת. ב-18 במרץ 2017 בתוכנית הגמר היא שרה גרסאות כיסוי לשיר "אל נבקש" של זוהר ארגוב ואת "לב שלם" של ברי סחרוף. בשלב הדו-קרב בו התמודדה לצד ניצן שייר שרה את השיר "היידה סוילה" של הזמר הטורקי איברהים טטליסס, בסיום הדו-קרב הוכרזה כזוכת העונה הרביעית של התוכנית וזכתה בחוזה הקלטות בחברת הליקון. בשנת 2017, ביצעה את השיר "מישהו הולך תמיד איתי", של עפרה חזה, בטקס "זוכרים", שהתקיים בבריכת הסולטן. לאחר זכייתה החלה סבן לעבוד על אלבום הבכורה שלה. בספטמבר 2017 הוציאה את הסינגל הראשון שלה "לא חוזרת". בינואר 2018 הוציאה את הסינגל השני שלה "כל המדינה". במרץ 2018 הוציאה את הסינגל השלישי "נרד אל הים" ובמאי אותה שנה יצא לאור הסינגל "אמצע הלילה". בהמשך יצא הסינגל "בלילות". באותה השנה הקליטה את השיר "גבריאל" של עפרה חזה, עבור אלבום המחווה קול הנשמה: שרים עפרה חזה. במאי 2020 יצא השיר "נהיה בסדר", וזכה להצלחה גדולה. בשנת 2021 השתתפה בשיר "שופוני" של קווין רובין. באותו השנה, העפילה לגמר תוכנית המציאות אקס פקטור לייצוג ישראל באירוויזיון 2022 והגיעה למקום הרביעי. בפברואר 2022 הוציאה את הסינגל "שורטת לי ת'לב". בינואר 2023, הוציאה את השיר "אם מישהו ידע". השיר זכה להצלחה ולשבחים מהמבקרים, ואף נכנס לפלייליסט של גלגלצ ושל כאן גימל. ביוני של אותה השנה יצא השיר "עוד" אותו יצרה עם אור מילשטוק, סתיו שמש ועמרי קסטן. השיר זכה להשמעות מרובות ברדיו ונכנס לפלייליסט של כאן גימל. באוגוסט 2024 הוציאה את השיר "נ נא נאמ נאמנה" בהפקתו של אייל מזיג, כסנונית ראשונה מתוך אלבום חדש. 2021: יהיה בסדר 2017: "אני לא אשמה" 2017: "לא חוזרת" 2018: "כל המדינה" 2018: "נרד אל הים" 2018: "אמצע הלילה" 2018: "בלילות" 2019: "הנגאובר" 2020: "Mühür" 2020: "נהיה בסדר" 2020: "שקרים" 2020: "בזוכרי" 2021: "שופוני" (בשיתוף קווין רובין) 2022: "שורטת לי ת'לב" 2023: "אם מישהו ידע" 2023: "עוד" 2024: "נ נא נאמ נאמנה" מדיה וקבצים בנושא ספיר סבן בוויקישיתוף ספיר סבן, ברשת החברתית אינסטגרם ספיר סבן, סרטונים בערוץ היוטיוב ספיר סבן, במיזם "אישים" לתיעוד היצירה הישראלית עומרית לב ארי אביאל, ללמוד לשיר מחדש: הזכייה האמיתית של ספיר סבן, באתר nrg‏, 5 בספטמבר 2017 דודי פטימר, ‏"זה לא המגרש הביתי שלי, אני מקווה שאצליח לרגש, לשמח ולהרים", באתר מעריב אונליין, 3 בפברואר 2022 ליאור אוחנה, הקול בראש, ידיעות אחרונות 13/01/2022 ערן סויסה, הקול דבש, באתר ישראל היום, 2 במרץ 2017 מזל טוב: הזמרת והשחקנית ספיר סבן נישאה לבן זוגה תום קנור | TMI, באתר https://tmi.maariv.co.il אנחנו יודעים למה ספיר סבן מוכרת לכם, באתר ‏מאקו‏, 8 בדצמבר 2016 zonnshow (2017-05-25), ספיר סבן ,מישהו הולך תמיד איתי, מופע "זוכרים" 2017, בריכת הסולטן ירושלים ,במאי: יצחק זוננשיין, נבדק ב-2018-08-02 מערכת mako מוזיקה, ‏ספיר סבן - "כל המדינה", באתר ‏מאקו‏, 3 בינואר 2018 גלעד ינאי, ספיר סבן, זוכת העונה הרביעית של "דה וויס ישראל", משחררת אלבום בכורה וקובעת: "הטורקייה עושה גם בלאגן, לא רק מכניסה לדיכאון", באתר חדשות 13, 10 באוקטובר 2021 שחר אמאנו, ספיר סבן נלחמת ב"אם מישהו ידע" המשובח, באתר הכותל הישראלי, ‏2023-02-01 (באנגלית) "אומרת לאלוהים: 'תמלא אותי, אני ריקה כבר": ספיר סבן על הרגעים הקשים, באתר www.maariv.co.il, ‏2023-06-24 "נ נא נאמ נאמנה": ספיר סבן עם סינגל חדש ומרגש לקראת אלבום חדש, באתר ישראלה, ‏2024-08-15